Марко Ганчев
Над схватката

chitanka.info

На Георги Мишев

Един поет, преди почти почитан

за независимата си особа

и от тълпите даже попрочитан,

сега обира всичката им злоба.

— Предател! — викат му тълпите сини.

— Ей, ренегат! — червените вилнеят.

Червените му рани стават сини,

додето сините му червенеят.

Отскача от захвърлена тояга,

подскача от захвърлени павета.

И тъй — високо, както се полага,

над схватката издига се поета.

1997

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.